*A jeruzsálemiek közül ekkor így szóltak némelyek: „Vajon nem ő az, akit meg akarnak ölni?*

 (Jn 7,25)

Jézus megölése állandóan jelen lévő kérdés volt. Amit az itteni kérdezők nem tudtak, mi pedig többször nem gondolunk rá: még nem jött el az Ő ideje. Jézus élete abszolút Isteni terv szerint haladt, nem történhetett meg semmi a tervtől eltérő módon. A fenti mondat elhangzásakor Jézusnak van még néhány napja.

Ő mindezt tudta előre. Nem is tudom elképzelni, milyen lenne, hogy tudom, még három nap és koholt vádak alapján kivégeznek.

Jézus még ezt a kis időt is kihasználja, beszél küldetéséről, az Atya szeretetéről. Ezt még ma is teszi! *Vadon Gyula*